als_Latn dik_Latn tur_Latn
Gerardo “Tata” Martino ka mbledhur futbollistët e tij në seancën e djeshme stërvitore, e cila vjen pas humbjes ndaj Valadolidit dhe pas krizës të rezultateve që ka pushtuar Barcelonën. Në mëngjesin e djeshëm, tekniku argjentinas ka diskutuar për humbjet e fundit, sidomos disfatën me Valadolidin. Trajneri argjentinas ka kërkuar reagim të menjëhershëm të skuadrës në ndeshjen ndaj e Champions League ndaj Mançester Sitit. “Të gjithë duhet të ndihemi fajtorë për krizën e rezultateve. Por forma e dobët është reflektim i grupit, jo individëve. Ne kemi ende kohë për të reaguar, por reagimi ka filluar tashmë. Nuk na lejohet një gabim të ri. Ky grup ka kaluar edhe në kohë më të vështira, por ato momente janë harruar. Në radhë është Mançester Siti. Dua që ju të tregoni fytyrën e vërtetë që keni. Kemi avantazhin e ndeshjes së parë, ndërsa tifozët presin spektakël nga ju. Nuk dua vetëm kualifikimin, por një ndeshje që nuk do ta harroni kurrë, ju, unë dhe tifozët”, u ka thënë Martino, lojtarëve.
Martino “karikon” skuadrën: Dua fitore me Sitin0
Share.
als_Latn als_Latn eng_Latn